
Danas se kiša promolila iznad divne Bosne. Kapljice su se stapale sa brojnim rijekama i nestajale u dubini njihovih bistrih brzaka, doticale su vrhove brojnih munara do kojih vec dugo niko nije došao polako se spuštajući niz divne građevine starih Osmanlija. Možda baš dok su te veličanstvene građevine bile samo plan u nečijoj glavi, možda bas tad padala kiša onakva kakva je i ovog dana. Da li se i tad spustila na stari most u Mostaru, da li su i tad ruku u ruku mladi parovi tražili zaklon u obližnjim kafićima koji su tad bili mnogo življi sa mirisom kahve koja je gotovo nadjačavala miris svježine koju je donijela kiša sa sobom. Zalutala kapljica je putovovala niz pendžer jedne stare kuće, koliko su ti drveni okviri čuli ljubavnih priča i bolnih saznanja. Sada te drvene prozore koje su bile glavne destinacije mladića kad bi se vraćali sa noćnog druženja zamjenila je plastika koja nije nosila istu čar. Jednolično pjevanje grupe prijatelja kojima se nije žurilo pa su veselo išli dok se kiša slivala niz njihova nasmijana lica, sad se ta pjesma u živo zamjenila razglase koji su pustali glasnu muziku u svakom kaficu. Prosla je jedna djevojka skrivajući svoje sićušno tijelo ispod kišobrana, bila je odjevena u obične uske traperice i bijelu majicu koja je gotovo bila nevidljiva ispod jakne koja ju je dodatno štitila, nije bila nimalo drukčija od ijedne djevojke na bilo kojem dijelu svijeta, dok prije mnogo godina to nije bio slučaj. Mladi i stari, dječaci i djevojčice iz bilo kojeg dijela Bosne mogli su se prepoznati sa samo jednim pogledom na njihovu specifičnu nošnju. Prolazila je pored visokih zgrada koje su zamijenile kuće izgrađene od kamena, zamijenile su njihovu predivnu ljepotu i jednostavnost sa nepotrebno običnim bijelim zidovima izgrađene sa metalnim konstrukcijama i cigli. Po ovim kišama porodice bi se iskupile oko sofre da pričaju o svojim dugodovštinama, dok se u modernoj Bosni svi stalno žure negdje tako da dijete većinu vremena ostaje samo zatočenu u kući razmišljajući kako bi to bilo da i on putuje kroz vrijeme sa kišom.
